PEOPESAL
Tere tulemast, vaatajad, saatesse "Peopesal"!
Teemaks on sel korral "Kuidas jõuda lohutusest ülistusse?"
Võib tunduda keerulisena, aga üritame Riikka Virtaneniga
avada teile lühidalt seda, kuidas inimene võib valust hoolimata
või olles valudes, teha mõningaid asju,
mis aitavad tema vaimul, hingel ja kehal vabaneda.
Kindlasti olete kuulnud behavioristlikust ravimoodusest,
mille raames hakatakse muutma käitumist ja käitumise kaudu tundeid.
Ma ise usun rohkem sellesse,
et nii mõtte kui keha kaudu on võimalik muuta oma tundeid.
Keha räägib väga palju sellest, kuidas me ennast tunneme.
See räägib sellest, kas me oleme mossis ja üksildased
või oleme sotsiaalsed ja avatud teistele.
Ja paljudest, paljudest asjadest.
Mõne asjaga tahaksin näitlikustada seda, kui palju me võime mõjutada seda,
kuidas me kehaliselt võime muuta oma seisundit.
Ma ei õhuta peitma probleeme sellega,
et ajan pea püsti ja ütlen, et mul pole mingeid probleeme.
Mõnes olukorras, kui näiteks mossitamine või kurbus peale tuleb,
võib seda väga palju mõjutada seeläbi,
kui pöörata näiteks tähelepanu oma istumisele.
Proovime sellist asja, et üritame oma kujutluses mõelda sellisele hetkele,
mis on eriti raske.
Olete eriti väsinud, kohutavalt heitunud ja nii vaevaline olla.
Inimene muutub siis automaatselt ja pöördub sissepoole.
Ikka pisemaks ja madalamaks. "Häbi" inimene võiks olla sedasi.
Aga siis ühtäkki tuleb teile meelde, et te olete kuninglikust seisusest.
Kuidas kuninglikud on? Me oleme kuninga tütred ja pojad.
Tegelikult oleme printsessid ja printsid.
Omal ajal naerdi selle üle, kui soovitati minna peegli ette ja naeratada,
kuna see mõjutab su meeleolu.
Nüüd on selle kohta teaduslikke uuringuid, et see mõjub.
Me võime seeläbi tõesti parandada oma seisundit.
Me ei räägi antud juhul sügavast masendusest või sellisest,
aga natuke kergemates oludes võime parandada oma seisundit
parandades oma hoiakut.
Siis me võime naeratada ja me võime öelda, et kõik on hästi.
Kui meil on tõesti raske, võime panna mängima ülistusmuusika,
kuna see on üks kindlaim ja kiireim viis pääseda vähemalt kurbusest välja.
Olles viletsuses, võime pöörata end väljapoole ja ülespoole, Jumala poole.
See muudab ka liigutusena kogu meie hoiakut,
kui mossis inimene pöördub vaatama üles mäele,
kust temale tuleb abi. Sellel on tohutu mõju tunnetele.
Tundeid võib sel moel väga kergelt petta.
Üks asi veel, enne kui lasen Riikka siia.
Oleme varasemates osades rääkinud näiteks üksindusest...
kui ei ole kedagi, kes on lähedane või kui ei ole kedagi, kes kallistab.
Nagu üks laps ütles, et tema usub küll Jeesusesse, aga ta tahab nahka.
Proovi kallistada ennast.
Üks selline liigutus - selline äiutamine või õõtsutamine.
Kas pole huvitav, et juudid teevad seda palves.
Ja me teame selle psüühhilise mõju kohta,
et see on äärmiselt rahustav liigutus.
Kui oled rahutu, võid palvetada nagu näiteks juudid palvetavad -
kiigutad end kas edasi-tagasi, niipidi või siis küljepeale sedasi
ja ütled endale, et kõik on hästi, kõik on hästi.
Patsutad end ka natuke.
See väike tüdruk ja väike poiss meis, see vajadus meis, need tunded -
need saavad kõik sedasi täidetud ja tüssatud.
Sedasi me tõesti pääseme sellisest lohutusest, enda lohutamisest,
pöördudes üles Jumala poole, kummardama ja ülistama Teda.
Ja nüüd ma palun, et Riikka Virtanen räägiks sellest rohkem meile.
Ole hea!
Aitäh! Tere kõigile!
Salme alustas just sellest,
kuidas mina ise võin oma kehaga mõjutada oma meeleolu.
Lihtsalt sellega, kuidas olen oma kehas.
Tore uudis on see, et ka Jumal tahab aidata meid selles.
Meis on vaim, hing ja ihu nagu olete palju kordi kuulnud seda tõde
ja lisaks sellele, et meie meeleolu võib olla kehv
või meie tunded võivad olla maas, räägib Piibel ka sellest,
et ka meie vaim võib olla masendunud.
Jesaja 61. peatükis on koht, mis räägib masendunud vaimust,
mille asemele Jumal tahab anda ülistuse kuue.
Ehk nagu Salme just ütles, see on üks Jumala abivahend meile,
et pääseda välja masendusest.
Ta tahab, et me oleksime riietatud ülistuse kuuega.
Püha Vaim aitab meid selles.
Galaatlaste kirja 4.ptk ja 6 salm ütleb:
"Aga et te nüüd olete lapsed,
on Jumal läkitanud teie südamesse oma Poja Vaimu,
kes hüüab: "Abba, Isa!""
Sedasama öeldakse ka Rooma kirjas, 8.peatükis 15.salmis:
"Sest te ei ole saanud orjapõlve vaimu, et peaksite jälle kartma,
vaid te olete saanud lapsepõlve Vaimu, kelles me hüüame:"Abba! Isa!"
Sama koht jätkub:
"Seesama Vaim tunnistab ühes meie vaimuga, et me oleme Jumala lapsed.
Kui me aga oleme lapsed, siis oleme ka pärijad,
nii Jumala pärijad kui ka Kristuse kaaspärijad".
Selline on see vaim, mis meile on antud. Kui tuleme usule,
võime vastu võtta Püha Vaimu meie oma vaimu kaudu.
Püha Vaim tahab aidata meid sellesse lapseseisusesse.
Kui ma mõtlen, milline võiks olla see orjuse vaim, nagu öeldakse,
et see tekitab hirmu, siis mõtlen, et see on just see,
et ma tõmbun kokku kõige selle orjuse ja hirmu all.
Kui aga võin vastu võtta Isa, mõtlen väikse lapse peale.
Need, kellel on lapsi, teavad, et kui see väike tuleb teie juurde
ja ütleb: "Isa!", siis te hoiak muutub kohe.
Püha Vaim tahab ka aidata meid selle asendi muutmisel,
et me ei peaks olema selle orjuse ja hirmu vaimu all.
Jeesus ütleb ka,
et Ta ei jätnud meid orbudeks, vaid andis meile oma Vaimu.
Ka keset seda orvuks olemise vaimu, kus ma olen ja kardan
ja olen täitsa üksi ning keegi ei aita mind.
Nüüd saan ka selle õiguse öelda: "Abba! Isa!"
Mul on kogu see abi, mida vajan. Kõik see lohutus, mida vajan.
Kõik see, mida Jumala lapsena vajan.
Lapsepõlve vaim aitab meid selles
ja lapseseisuse vaim annab meile lapse identiteedi.
Ma annan sulle nüüd ülesande mõelda kas Piibli põhjal või ka muidu,
mis sulle meenub, kui näed lapsi või kui olid ise laps?
Milline on lapse ja isa suhe?
Mida see endast kujutab? Või mis sulle meenub Piiblist,
mida Piibel ütleb, milline Isa meil on ja milline suhe meil Isaga on?
Ma pakun, et sulle võib tulla meelde selliseid kohti nagu see et,
lapsena me võime võtta vastu - laps on vastuvõtja nagu siin öeldud.
Et me oleme saanud vaimu.
Meie ülesanne on see ainult vastu võtta.
Laps võtab vastu ja sageli seejärel reageerib sellele kuidagi.
Piiblis räägitakse meie Isast, et Ta on armastav Isa
ja see Isa armastus on vahel hell, vahel lohutav ja vahel ka jõuline.
Öeldakse ka, et keda Jumal armastab, seda Ta ka karistab.
Ka see on armastus.
Ta seab piirid ja tahab, et me ei teeks iseendale haiget asjadega,
mille osas Ta teab, et need pole meile head.
Siis Ta ka distsiplineerib - see on ka üks armastuse vorm.
Ühtlasi räägitakse seal lohutusest. 2. Korintose kirja alguses öeldakse,
et meil on kõige troosti Jumal,
kellel on kõiges, mida me vajame, olemas meile lohutus.
Siis räägitakse Tema hoolitsusest.
Matteuse 6.peatükis räägitakse täiuslikust Isa hoolitsusest.
Räägitakse, et Ta on Isa, kes annab häid ande.
Kõik head kingid, kõik täiuslikud annid, tulevad Temalt.
See on Matteuse 7. ptk.
Kuidas laps reageerib sellele?
Laps tänab selle eest ja kui see and tuleb armastuses,
siis laps tahab võtta eeskuju oma imelisest Isast.
Laps tahab siis olla sõnakuulelik -
kui Isa teeb nii, siis ka mina teen nii nagu Isa teeb.
Kindlasti olete lapsi jälginud, sest nii nad teevad.
Teeme hetke pärast veel ühe harjutuse, mida esmalt tutvustan teile.
Tegu on kehalise harjutusega.
Alustame sellest, et ma palun sul võtta alguses selline asend,
mis sinu arvates kajastab just orjuse vaimu.
Seda, et sa oled hirmu all või et sa oled orb,
et sul pole kedagi ja sa oled täiesti üksi.
Kui mina alustaksin ja kui tahad oma kodus seda ka teha,
siis ma tõmbaksin end elutoa põrandal kerra,
otsekui oleksin hirmul ja orjuse ikke all. Nii ma oleksin.
Kuid sa tee nii nagu sinu kehale kõige sobilikum on.
Et sul poleks põlvedel olles või mõnes muus asendis ebamugav.
Nii et alustame sellest. Kõigepealt alustamegi sellega,
et võime justnimelt praegu otsustada kutsuda Püha Vaimu
ja siis sirutuda ülespoole, kuna teame, et seal on Isa.
Nüüd ma tõusengi sealt kägarast ja sirutun omal viisil hüüdma:
"Abba, Isa!"
Ma annan sulle selleks aega, et teha seda mitu korda,
kui sulle tundub, et pead avama seda kanalit üha uuesti ja uuesti.
Sealt surve alt Isa juurde,
sealt orvu seisusest lapse seisusesse. Võid teha seda mitu korda.
Sa võid teha seda aeglaselt või kui tundub,
et ei saa kohe alguses liikuma, siis võid teha seda natuke hiljem.
Selles on täielik vabadus.
Seejärel, kui tunned end hästi ja see tee on läbikäidud,
oled seal lapseseisuses.
Siis ma palun, et hakkaksid liikuma selle mõtte põhjal,
mis sul võib-olla vahepeal tuli või mida mina ütlesin,
mis puudutab Isa ja lapse suhet.
Mis selles tundub selline, et ma vajan Isa.
Ma vajan kasvõi seda, et mul on Isa, kes mind õpetab.
Võid hakata peegeldama seda suhet läbi tantsu koos Püha Vaimuga;
seda, et Issand on koos meiega siin; et Issand tantsib koos meiega.
Sa võid hakata väljendama oma vajadust, et Isa õpetaks sind mingis asjas.
Või on sul hoopis väga raske liikuda ja sa vajad,
et Jumala Vaim hoopis lohutaks sind.
Sa võid alustada lohutuse tantsu.
Või äkki tuli sul hoopis tunne, et pead end just nüüd sirgu ajama.
Ma olen Kuninga tütar.
Ma olen Kuninga tütar, ma võin olla iseenda suurune.
Ma ei pea olema ei suurem ega väiksem.
Ma astun esile Kuninga tütrena.
Mis on see teema, mis sinus elab?
Ma palun, et hakkaksid seda väljendama läbi tantsu.
Selline teekond on meil ees, nii et alustame.
Issand, täname Sind!
Täname Sind selle Vaimu eest, mille Sa oled meile andnud Issand!
Vaimu eest, mis on lapseõiguse vaim, mitte orjuse vaim;
mitte hirmu vaim, mitte orvuks olemise vaim,
vaid lapseseisuse vaim.
Issand, me soovime selle harjutusega võtta Sinult vastu
seda lapseõiguse vaimu ja alustada liikumist selle lapseõiguse vaimuga.
Sedasi, Issand, võttes vastu Sinult kõike seda head,
võime me ka vabaneda selleks, et ülistada Sind, kui meid on lohutatud.
Me täname, et meid on armastatud ja me võime ülistada seda,
kui imeline Isa meil on. Tänu ja ülistus Sulle püha kolmainu Jumal.
Ole hea, sa võid alustada harjutust!
Tänu Jeesus!
"Sest te ei ole saanud orjuse vaimu, et peaksite jälle kartma,
vaid te olete saanud lapseõiguse vaimu, milles me hüüame: "Abba ! Isa!""
Kohe, kui soovid, võid alustada seda teekonda orjusest vabadusse.
Või siis hakata tantsu kaudu väljendama seda lapseõiguse teemat,
mis su südames on ehk praegusel hetkel elav.
Kas see on see, et ma saan tugevaks. Ma olen Kuninga tütar, Kuninga poeg.
Ma olen väärtuslik.
Või on see see, et ma tohin kogeda Isa hoolitsust
Hästi!
Kohe tuleb veel muusikat.
Kui teema vahepeal vahetub, mine sellega kaasa.
Vahele võib tulla lohutust, vahepeal vabadust ja rõõmu, lapse rõõmu.
See, mis sinu kehast tuleb. Ole vaba!
Laps, kes võtab vastu Isa armastust,
lohutust,
õpetust,
Kui on lihtsam, võid silmad kinni panna.
Vahel see aitab.
Kuninga tütar ja kuninga poeg võivad julgelt seista kõikide ees.
Issand ma palun, et Sa räägid igaühele sellest, kes Sa oled
ja sellest, kes see laps on, kes tantsib; milline ta on Sinu silmis.
Isa, kui väärtuslik; Jeesuse viimse verepiisani armastatud,
vabaks ostetud.
Veel tuleb üks erinev muusikapala.
Issand, täname Sind, et võime rõõmustada selle üle,
mida Sa oled teinud. Võime koos rõõmustada.
Rõõmustada nagu lapsed üheskoos, Isa lapsed.
Võime rõõmustada selle üle, milline Isa meil on.
Meil on imeline Isa.
Hästi!
Lapse rõõm Isa palge ees.
Vaba lapse rõõm, vabaks ostetud lapse rõõm.
Hästi!
Aitäh!
Täname Sind, Püha Vaim, et Sa tantsisid koos meiega praegu.
Ma tänan Sind selle eest, et Sina ise õpetad igaühte, Issand.
Ma tänan, et Sa oled meie imeline Jumal, aamen!
Aitäh, Riikka, selle eest, et näitasid meile,
kuidas võib kehaliselt avaneda sulgumisest väljapoole.
Aitäh teile, et läksite julgelt kaasa. See ei sobi igakord kõigile.
Televaatajatele kodudes ja teile siin teadmiseks,
et see on selline harjutamise küsimus.
See on eriti hea moodus hakata pöörduma väljapoole valehäbist.
Meil on väga sageli selline hirm,
et kui ma hakkan liikuma või tegema midagi, tulen liiga palju esile.
Nähtuks tulemine on see, mis meid hirmutab.
Aga see on ka künnis pääseda,
kui juhtub näiteks olema sotsiaalne inimene, kes ei tea,
et kui hakata ennast liigutuste kaudu väljapoole avama,
siis see on üks võimalus hakata märkama, et ma polegi nii väga seotud.
Olen ise hakanud omal ajal liikumise ja tantsu kaudu
avama selliseid tundeid ja tundmusi endas, mida sõnadega ei osanud väljendada.
See on midagi, mida võite kodus proovida.
Kui teil on mingi meeleolu, kaasake see meeleolu muusikasse.
Näiteks kui teil on viha, kuulake aafrika muusikat
ja te hakkate tegema selle muusika järgi.
Kui sul on kurbus, siis võib võtta oma kurvameelse igatsuse
ja tantsida see välja; eriti siis, kui keegi ei näe.
Kõike võib teha julgelt.
Sest kui hakkate kehaliselt liikuma, avab see ka tundelukke.
On olemas selline teraapiasuund, mis kasutab keha selleks,
et leida meie tundelukud.
Inimesed, kes ei oska öelda, mis neid vaevab,
võivad näidata, mis neid vaevab.
Kodutööks selle teema juures on hakata harjutama väljendama igatsust.
Igatsus on "häbi-inimesele" kõige raskem liigutus,
aga samas tähendab seda,
et kui julged minna Jumala juurde oma igatsusega,
siis julged sellest ka rääkida.
Igaüks saab selle pärast kodus palvetada.
See pole oma oskuste esitamine, vaid sisemise pinge vabastamine.
Aitäh.
Tõlge: Ülle Kapanen